राजनगर से जुड़े हाईवे के एक सुनसान हिस्से पर एक जानी-पहचानी आकृति चहल कदमी कर रही थी. ये असमंजस मे पड़ा स्टील था जो आज रोज़ की तरह अपने गश्त नहीं कर रहा था. उसने हाईवे को शहर की भीड़ से बचने के लिए और अकेले मे एक बाद एक हो रही अजीब घटनाओ को समझने के लिए चुना था. आज पहली बार स्टील के दिमाग मे भावनाओ का सैलाब उमड़ रहा था. अपने उच्च अधिकारीयों के आदेशानुसार वो आज ड्यूटी पर नहीं था. स्टील को ये अंदेशा तो था की कहीं कुछ गड़बड़ है.....पर वो उस गड़बड़ को समझ नहीं पा रहा था. उसके दिमाग मे बार-बार ये तर्क आ रहा था जब वो अपनी जानकारी के हिसाब से अपना फ़र्ज़ ठीक तरह से निभा रहा था तो सब लोग उसे गलत क्यों कह रहे थे. स्टील इस भावनात्मक उथल-पुथल से जल्द ही बाहर आया....और पुलिस मुख्यालय को रवाना हो गया.